《尚善喜雨用元夕韵》
宋代·李洪

软红尘土没东华，未若为农乐叵涯。
耕陇一犁欣已足，生春六夜喜非赊。
顿回茧馆柔桑绿，渐落峒山细麦花。
惟觉空阶听更爽，斋居无睡转河车。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。